
ประกาศองค์การบริหารส่วนตำบลท่าซอม
เรื่อง  รายชื่อผู้สอบคัดเลือกได้ในการสอบคัดเลือกเพื่อแต่งตั้งพนักงานส่วนตำบลตำแหน่ง
ผู้ปฏิบัติงานให้ดำรงตำแหน่งบริหารขององค์การบริหารส่วนตำบลท่าซอม 
ตำแหน่งหัวหน้าสำนักปลัด อบต. (นักบริหารงานทั่วไป ๖) 
..........................................................................
ตามที่ได้มีประกาศองค์การบริหารส่วนตำบลท่าซอม ลงวันที่ ๑๐ เมษายน ๒๕๕๘ เรื่อง รับสมัครสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารขององค์การบริหารส่วนตำบลท่าซอม ตำแหน่งหัวหน้าสำนักปลัดองค์การบริหารส่วนตำบล (นักบริหารงานทั่วไป ๖) ไปแล้ว นั้น 
  
บัดนี้ การดำเนินการสอบคัดเลือกได้เสร็จสิ้นแล้ว ดังนั้น อาศัยอำนาจตามความในข้อ ๙๙ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ปี ๒๕๔๕ และแก้ไขเพิ่มเติมถึงปัจจุบัน จึงประกาศรายชื่อผู้สอบคัดเลือกได้ ตามลำดับดังนี้

โดยมีเงื่อนไข ดังนี้ 
  
๑. องค์การบริหารส่วนตำบลท่าซอม จะแต่งตั้งผู้ผ่านการสอบคัดเลือกตามลำดับที่ได้ขึ้นบัญชีไว้ โดยผู้ที่อยู่ในลำดับต้นจะได้รับการแต่งตั้งก่อนผู้ที่อยู่ในลำดับต่อไป     ทั้งนี้ต้องไม่ก่อนวันที่ได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชและเมื่อได้มีบรรจุแต่งตั้งผู้สอบคัดเลือกได้ตามจำนวนอัตราว่างที่จะแต่งตั้งแล้ว บัญชีสำรองเป็นอันยกเลิก

  
๒. ผู้ได้รับการสอบคัดเลือกรายใดได้รับการขึ้นบัญชีผู้สอบคัดเลือกได้ตามประกาศนี้ ได้แจ้งขอสละสิทธิในการแต่งตั้งให้ดำรงตำแหน่งที่สอบคัดเลือกได้ให้เป็นอันยกเลิกการขึ้นบัญชีผู้นั้นในบัญชีผู้ได้รับการคัดเลือก
  
๓. ผู้ที่ผ่านการสอบคัดเลือกที่ได้รับการขึ้นบัญชีตามประกาศนี้ แต่อยู่ระหว่างหารือ ก.อบต. จะได้รับการแต่งตั้งให้ดำรงตำแหน่งสายงานบริหารเมื่อได้รับแจ้งผลการตอบข้อหารือของ ก.อบต. ว่ามีคุณสมบัติครบถ้วนและไม่ก่อนวันที่ ก.อบต.จังหวัดนครศรีธรรมราชมีมติเห็นชอบ
๔. การสอบคัดเลือกครั้งนี้ ผู้สอบคัดเลือกได้ ได้ตรวจสอบและรับรองตนเองแล้วว่าเป็นผู้มีคุณสมบัติครบถ้วน ดังนั้น หากภายหลังตรวจพบว่าเป็นผู้มีคุณสมบัติไม่ครบถ้วน แม้จะเป็นผู้สอบคัดเลือกได้แล้วหรือได้รับการแต่งตั้งในตำแหน่งที่สอบคัดเลือกได้ไปแล้วก็ตาม องค์การบริหารส่วนตำบลจะรายงาน ก.อบต.จังหวัดนครศรีธรรมราช ให้ความเห็นชอบแต่งตั้งผู้นั้นกลับสู่ตำแหน่งเดิมหรือตำแหน่งอื่นที่มีคุณสมบัติตรงตามมาตรฐานกำหนดตำแหน่งที่ ก.อบต. กำหนด ซึ่งเป็นตำแหน่งว่างแทน
  
จึงประกาศให้ทราบโดยทั่วกัน
ประกาศ ณ วันที่  ๑๕ มิถุนายน พ.ศ.๒๕๕๘

 (นายธรรมนูญ ดีทองอ่อน)

